EkBass/fiwiki-20250220-pages-articles huggingface dataset:
Miikka Mutanen

Miikka Mutanen (s. Ruvaslahti, Polvijärvi) on suomalainen runoilija. Mutanen on julkaissut kaksi runokokoelmaa, Mäkärä, särmä, hindustani (Ankkuri, 2006) sekä Esikko, klassikko (Ntamo, 2008). Teokset on julkaistu tarvepainatteina. – ”julkaisee suomalaista runoutta print on demand -tekniikalla painettuna” Mutanen kääntää James Joycen romaania Finnegans Wake, jonka epäkieltä ei ole aikaisemmin yritetty suomentaa. ”virtavie, ohi Eilvan ja Aatomun, heitseistä rannan kaareen seppellahden, takaisin kiertää avarjen kulco modeus meidät Kuinks Linnaan ja Ympäröivaan.” Mutaselle on myönnetty Alfred Kordelinin säätiön apuraha 2008 kirjalliseen työskentelyyn. == Teokset == * * == Lähteet == == Aiheesta muualla == * Finnegans Waken käännöstä. * Esa Mäkijärvi: Miikka Mutasen kirjasta Esikko, klassikko. 8.12.2008. Luokka:Suomalaiset runoilijat Luokka:Syntymävuosi puuttuu Luokka:Elävät henkilöt
Danae-luokka

Danae-luokka tai D-luokka oli Britannian Kuninkaallisen laivaston risteilijäluokka, joka tilattiin ensimmäisen maailmansodan lopulla, mutta ei kerennyt mukaan taisteluihin. Luokan alukset palvelivat toisessa maailmansodassa. __notoc__ ==Suunnittelu== Amiraliteetti aloitti uuden risteilijäluokan suunnittelun saatuaan tiedon saksalaisten suunnittelemasta uudesta risteilijästä, jonka aseistuksena olisi ollut kymmenen tai jopa kaksitoista 150 millimetrin tykkiä. Tiedustelutietojen mukainen alus olisi ollut ylivoimainen verrattuna uusimpiin C-luokan risteilijöihin.Whitley s. 73-74 Amiraliteetti katsoi, että lähtökohtaisesti C-luokan risteilijöihin voitaisiin lisätä yksi tykkitorni, jolloin saavutettaisiin ilman suurta koon lisäystä vastaava täyslaidallinen, koska saksalaisten suunnitelmissa keulassa ja perässä olisi tykki ja loput tykit olisivat aluksen sivuilla, minkä vuoksi täyslaidallinen olisi joko 6 tai 7 tykkiä. Uuden tykin lisäämiseksi siirtämällä kansirakenteita eteenpäin ja sijoittamalla se ampumaan yli tykin No1. Tällöin etukansi pidentyisi 20 jalkaa ja silta siirtyisi todellisuudessa kahdeksan jalkaa taaksepäin. Sisätiloissa jouduttiin tekemään muutoksia tornien tieltä tuli siirtää etummainen kattilahuone taaksepäin. Nopeuden lisäämiseksi 29 solmuun alukseen asennettiin raskaampi ja pidempi voimanlähde ja aluksen leveyttä lisättiin 2 jalkaa 9 tuumaa. Kokonaisvaikutus uppoumaan oli 430 tonnia. ==Tilaus== Luokan aluksista HMS Danae, HMS Dauntless ja HMS Dragon tilattiin syyskuussa 1916 ja kolme seuraavaa HMS Delhi, HMS Dunedin ja HMS Durban heinäkuussa 1917. Maaliskuussa 1918 tilattiin vielä kuusi alusta. Viimeisen tilauksen alukset poikkesivat aikaisemmista hieman ja lopulta ainoastaan HMS Despatch ja HMS Diomede valmistuivat ja loput HMS Daedalus, HMS Daring, HMS Dryad ja HMS Desperate peruutettiin 26. marraskuuta 1918.Whitley s. 74 ==Lähteet== * * === Viitteet === == Aiheesta muualla ==
Sef

Sef tai SEF voi tarkoittaa seuraavia: * Sef Vergoossen (s. 1947), alankomaalainen jalkapallovalmentaja * Suomalaisen elokuvan festivaali, lyh. SEF * Svenska Elektrikerförbunet, lyh. SEF.
Lasisilmä

Lasisilmä on Johanna Sinisalon romaani, joka ilmestyi 28. lokakuuta 2004. == Lähteet == == Aiheesta muualla == * Pertti Mattila: Finlandia-voittaja on kirjoittamisen kymmenottelija. Turun Sanomat 20.6.2008. (STT) * Marjo Tiitto: Finlandia-voittajan ympäristöherätys. MTV3 18.9.2008. * Jari Olavi Hiltunen: Proosamme kärkeä. Opettaja 43/2011. * Markku Soikkeli: Lasisilmä. Turun Sanomat 8.10.2006. * Marjatta Ripsaluoma: Lasisilmä. Luokka:Suomalaiset romaanit Luokka:Vuoden 2006 kirjat
Blackburn Roc

Blackburn B-25 Roc oli Britannian Kuninkaallisen laivaston kaksipaikkainen tukialushävittäjä, jonka käyttäjän oli Fleet Air Arm toisessa maailmansodassa. Kone oli rakenteellisesti samanlainen kuin edeltäjänsä Blackburn Skua. Kone suunniteltiin Blackburn Aviation Limitedin Brough Aerodromella East Yorkissa ja konetta valmisti Boulton Paul Aircraft Ltd Wolverhampton Aerodromella Staffsissa. Koneen voimanlähteenä oli 890 hevosvoiman Bristol Perseus XII. == Tuotanto == 23\. huhtikuuta 1937 (632260/37) tehty tilaus käsitti 136 konetta (L3057–L3192). Kaikki koneet toimitettiin Wolverhamptonista kesäkuun loppuun mennessä 1940. Myös Suomen Ilmavoimille hankittiin 20 konetta mutta ne eivät koskaan tulleet Suomeen. == Laivueet == === Royal Air Force === * A lentue No2 AACU * D lentue No2 AACU * 1622 lentue * 1623 lentue === Fleet Air Arm === * NAS 801 * NAS 806 * NAS 759 * NAS 760 * NAS 769 * NAS 772 * NAS 773 * NAS 778 * NAS 792 == Lähteet == * === Viitteet === Roc Luokka:Brittiläiset hävittäjälentokoneet Luokka:1930-luvun hävittäjälentokoneet
Maksimos Planudes

Maksimos Planudes (n. 1260 - 1330) oli bysanttilainen grammaatikko ja teologi, joka eli ja työskenteli Mikael VIII Palaiologoksen ja Andronikos II Palaiologoksen aikana.”Maximus Planudes”, Planudes oli merkittävä henkilö Palaiologosten ajan bysanttilaisessa renessanssissa. == Elämä ja työt == Planudes syntyi Nikomedeiassa Bithyniassa, mutta vietti suurimman osan elämästään Konstantinopolissa. Hän omisti itsensä tutkimuksille ja opetukselle. Hän ryhtyi munkiksi, ja astuessaan luostariin muutti alkuperäisen nimensä Manuelin Maksimokseksi. Planudes osasi latinaa, mikä oli harvinaista aikana, jolloin Bysantin välit Roomaan ja Italiaan olivat huonot. Todennäköisesti tämän vuoksi hänet valittiin yhdeksi lähettiläistä, jotka Andronikos II lähetti vuonna 1327 neuvottelemaan venetsialaisten kanssa. Planudes kirjoitti lukuisia teoksia. Niihin kuuluvat kreikkalainen kielioppi, joka oli esitetty kysymysten ja vastausten muodossa, kuten Manuel Moskhopuloksen Erotemata grammaticalia; tutkielma syntaksista; Aisopoksen elämäkerta ja proosaversio faabeleista; skolia eräistä kreikkalaisista kirjailijoista; kaksi heksametrimuodossa kirjoitettua runoa, joista ensimmäinen oli ylistyspuhe Klaudios Ptolemaiokselle, jonka Geografian Planudes löysi uudelleen, ja toinen kertomus härän yht'äkkisestä muuttumisesta hiireksi; tutkielma intialaisesta matematiikasta; sekä skolia Diofantoksen Aritmetiikan kahdesta ensimmäisestä kirjasta. Planudes myös käänsi useita teoksia latinan kielestä. Näin kuuluvat Ciceron Scipion uni Macrobiuksen kommentaarilla; Julius Caesarin Gallian sota; Ovidiuksen Heroides ja Muodonmuutoksia; Boethiuksen Filosofian lohdutus sekä Augustinuksen De trinitate. Käännöstensä kautta Planudes oli edesauttamassa kreikan kielen ja kirjallisuuden osaamisen uutta tulemista läntisessä Euroopassa. Hänen käännöksensä olivat hyvin suosittuja keskiajalla kreikan kielen opiskelun tekstikirjoina. Hänet tunnetaan kuitenkin parhaiten hänen toimittamastaan Kreikkalaisen antologian versiosta. == Lähteet == * === Viitteet === == Kirjallisuutta == * Fabricius, Johann Albert: Bibliotheca graeca, toim. G. C. Harles, xi. 682. * Migne, Jacques Paul: Patrologia Graeca, cxlvii. Teologiset kirjoitukset. == Aiheesta muualla == * Planudes, Maximus: The Great Calculation According to the Indians (Loeb Classical Library, 1916) Luokka:1260-luvulla syntyneet Luokka:Bysanttilaiset grammaatikot Luokka:Vuonna 1330 kuolleet
Simon Rex

Simon Rex Cutright (s. 20. heinäkuuta 1974 San Francisco) on yhdysvaltalainen näyttelijä, tv-persoona ja rap-artisti. Simon Rex on Paul ja Zoe Cutrightin ainoa lapsi. 17-vuotiaana hän joutui nuorisovankilaan. Ensimmäinen roolisuoritus näyttelijänä hänellä oli vuonna 1993 pornoelokuvassa Brad Posey's Young, Hard & Solo, jossa hän näytteli Sebastiania. Vuonna 1999 hän sai osan tv-sarjasta Jack & Jill, jota tehtiin kaksi tuotantokautta. Rex on myös newyorkilaisen yökerhon, The Plumm, osaomistajana yhdessä Chris Nothin, Samantha Ronsonin ja Noel Ashmanin kanssa. Musiikin puolella häntä kutsutaan Dirt Nastyksi. Dirt Nasty on tehnyt kolme sooloalbumia. Hän myös kuuluu rap- ryhmään jonka nimi on Three Loco ja siihen kuuluu RiFF RaFF ja Andy Milonakis Dirt Nastyn lisäksi. == Filmografiaa == Vuosi Nimi Rooli Huom. 1993 Young, Hard & Solo #2 Sebastian pornoelokuva Young, Hard & Solo #3 Sebastian pornoelokuva 1996 Baywatch Itseään TV-sarja – 1 jakso 1998 Snapped Itseään 1999 Katie Joplin Tiger French TV-sarja Felicity Eli TV-sarja – 4 jaksoa Jack & Jill Michael 'Mikey' Russo TV-sarja 2000 Hot Sessions 11 Sebastian pornoelokuva Hot Sessions 12 Sebastian pornoelokuva Shriek Slab O'Beef 2001 Drum Solo Blondie Going Greek Thompson The Forsaken Pen 2002 –2003 What I Like About You Jeff 1 tuotantokausi 2003 Scary Movie 3 George 2004 The Karate Dog Det. Peter Fowler Summerland Sun TV-sarja – 2 jaksoa 2005 Cuts Harrison TV-sarja Everwood Cliff Fenton TV-sarja – 1 jakso 2006 Mindy and Brenda Josh TV-elokuva Scary Movie 4 George Pledge This! Derek Monarch Cove Eddie Lucas TV-sarja Rise: Blood Hunter Hank 2008 Hotel California Pete Superhero Movie Johny Storm 2013 Scary Movie 5 Dan Sanders ==Diskografia== Vuosi Albumi Levy-yhtiö Tyyppi 2007 Dirt Nasty Shoot to Kill Music Indie == Lähteet == Luokka:Yhdysvaltalaiset näyttelijät Luokka:Yhdysvaltalaiset hip hop -artistit Luokka:Juutalaiset hip hop -artistit Luokka:Vuonna 1974 syntyneet Luokka:Elävät henkilöt
Erkki Ilmari

Erkki Ilmari (nimi aiemmin Erkki Ilmari Lehtonen; 9. tammikuuta 1902 Tampere – 8. syyskuuta 1945 Rovaniemi) oli suomalainen kirjailija. Hän käytti myös nimimerkkiä Yrjänä Pirkka. Lehtosen isä oli talonomistaja. Lehtonen kävi kolme luokkaa Tampereen lyseota, sitten Suomen Taideyhdistyksen piirustuskoulun 1921–1923 ja harjoitti taideopintoja Berliinissä ja Pariisissa 1923–1924. Hän oli puolustusvoimien aliupseerina 1918–1921 ja aikakauslehti Maanantain päätoimittaja 1927–1928. Vuonna 1934 hän oli Keskusmetsäseura Tapion palveluksessa, mutta jäi sitten vapaaksi kirjailijaksi.Paasilinna, s. 48 Hän osallistui Suomen Taiteilijain näyttelyihin 1922 ja 1928. Lehtonen työskenteli kirjailijan työn ohella toimittajana, kuvittajana sekä piirustuksen ja tyyliopin opettajana. Erno Paasilinna kuvaa Erkki Ilmaria vauhdikkaaksi kertojaksi, jonka teosten seikkailukas juoniaines on usein kuvausten pohjana. Paasilinna luonnehtii Erkki Ilmarin huumoria terveeksi ja harmittomaksi. Tekstit saavat paikallisväriä perusteellisesta olojen ja tapojen kuvauksesta. Erkki Ilmarin tunnetuin teos, vuonna 1935 ilmestynyt teollisuusromaani Kaukopää kertoi Enso-Gutzeit Oy:n Kaukopään sulfaattiselluloosatehtaan rakentamisesta Imatralle 1930-luvun alkupuolella. Tehdas oli valmistuessaan vuonna 1935 Euroopan suurin alallaan. == Teoksia == * Vedenjakajan takaa: erämiesten parissa Lapin kairoilla ja kiveliöissä. Gummerus 1934 * Väärää kultaa: seikkailu Lapissa, Poikain jännityskirjasto n:o 2. Gummerus 1934 * Kaukopää, teollisuusromaani. Gummerus 1935, 2. painos 1935, 3. painos 1936 * Varastetut suunnitelmat, vakoiluseikkailu, Poikain jännityskirjasto n:o 8. Gummerus 1936 * Suomen pankin miljoonat, Poikain jännityskirjasto n:o 11. Gummerus 1937 * Hävittävä käsi, romaani. Gummerus 1938 (nimimerkillä Yrjänä Pirkka) * Takojat, romaani vanhasta rautaruukista. Gummerus 1938 * Porras- herra, romaani. Gummerus 1945 == Lähteet == * * Suomen kirjailijat tietokanta * Kuvataiteilijamatrikkeli ===Viitteet=== == Aiheesta muualla == * Erkki Ilmari : "Lentävä lappalainen", Suomen Kuvalehti, 02.02.1929, nro 5, s. 30, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset päätoimittajat Luokka:Vuonna 1902 syntyneet Luokka:Vuonna 1945 kuolleet
Henri Estienne (nuorempi)

Henri Estienne (1528/1531 Pariisi – 1598 Lyon), tunnetaan myös nimellä Henricus Stephanus, oli ranskalainen kirjanpainaja, joka toimitti ja painoi useita antiikin kreikkalaisen kirjallisuuden teoksia. == Elämä ja työt == Estienne oli jo nuorena kiinnostunut kreikan ja latinan kielistä ja kirjallisuudesta. Hänen isänsä Robert Estienne piti hyvää huolta hänen kasvatuksestaan, ja Henri teki nuoruudessaan matkan Italiaan, Englantiin ja Flanderiin kootakseen käsikirjoituksia isänsä kirjapainoa varten. Vuonna 1554 Estienne julkaisi ensimmäisen itsenäisen teoksensa nimeltään Anacreon. Tämän jälkeen hän matkusti uudelleen Italiaan. Hän muun muassa löysi Roomasta kopion Diodoros Sisilialaisen teoksesta. Vuonna 1557 hänellä vaikuttaa olleen oma kirjapaino, ja hän mainosti itseään ”pariisilaisena kirjanpainajana” (typographus parisiensis). Seuraavana vuonna hän otti nimityksen illustris viri Huldrici Fuggeri typographus viitaten mesenaattiinsa Ulrich Fuggeriin. Vuonna 1559 Estienne otti isänsä kirjapainon haltuunsa. Estienne katsoi olevansa julkaisija, toimittaja ja vanhojen käsikirjoitusten kokoaja. Hän paransi kreikankielisten teosten vanhoja käännöksiä ja teki myös uusia käännöksiä useista teoksista. Athenagoraan, Aristoteleen ja Aiskhyloksen teokset ilmestyivät vuonna 1557; Diodoros Sisilialaisen vuonna 1559; Ksenofonin 1561; Sekstos Empeirikoksen vuonna 1562; Thukydideen vuonna 1564; sekä Herodotoksen vuosina 1566 ja 1581. Estiennen täydellinen laitos Platonin dialogeista vuonna 1578 on edelleen pohjana Platonin teoksiin viittaamisessa käytetylle numeroinnille, Stephanuksen numeroinnille. Estiennen merkittävimpiin teoksiin kuuluu Thesaurus linguae graecae, kreikan kielen tesaurus, joka oli laajalti käytössä 1800-luvulle saakka kreikan leksikografian pohjana. Se ilmestyi vuonna 1572, ja käsitti neljä osaa ja kaksi lisäosaa. Estiennen omia teoksia oli myös Apologie pour Hérodote (1566). Estienne painoi useita kreikankielisen Uuden testamentin laitoksia. Tunnetuin on Théodore de Bèzen toimittama ja kommentoima laitos. Estienne toimitti myös omia kreikankielisen Uuden testamentin laitoksia vuosina 1576 ja 1587. Ensin mainittu sisälsi ensimmäisen tieteellisen tutkielman apostolisten kirjoittajien käyttämästä kielestä; viimeksi mainittu puolestaan käsitteli antiikin aikaisia tekstin jaotteluja. Vuonna 1594 hän julkaisi Uuden testamentin konkordanssihakemiston, johon hänen isänsä oli tehnyt esityötä. Jo aiemmin hän oli kääntänyt Jean Calvinin katekismuksen kreikan kielelle. Se painettiin vuonna 1554. Peshitta painettiin vuonna 1569, suuri ranskankielinen Raamattu vuonna 1565. Estienne oli naimisissa kolmesti ja hänellä oli neljätoista lasta. == Kirjallisuutta == * * Luokka:Ranskalaiset kirjanpainajat Luokka:Syntymävuosi tuntematon Luokka:Vuonna 1598 kuolleet
Jean-Pierre Goudeau

Jean-Pierre Goudeau (25. helmikuuta 1933 Pariisi, Ranska – 18. heinäkuuta 2024) oli ranskalainen pikajuoksija. Goudeau saavutti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Helsingin 1952 olympialaisissa hän sijoittui viestissä kuudenneksi ajalla 3.10,1, joka sekin oli silloin Ranskan ennätys. Henkilökohtaisissa lajeissa hän karsiutui alkuerissä sekä Helsingin olympialaisten 400 metrin juoksussa (aika 48,8) että Melbournen 1956 olympialaisten 200 metrin juoksussa (aika 22,0). Goudeau voitti Ranskan mestaruuden 200 metrillä vuonna 1951 ja 400 metrillä vuonna 1955. Hän sivusi 400 metrillä Ranskan ennätystä 47,5 s lokakuussa 1954. Seuratasolla hän edusti Paris UC:tä. Hän on pituudeltaan 183-senttinen ja painoi kilpavuosinaan 75 kiloa. ==Henkilökohtaiset ennätykset== * 200 metriä: 21,9 (1952) * 400 metriä: 47,5 (1954) * 800 metriä: 1.53,1 (1956) ==Lähteet== * ===Viitteet=== Luokka:Ranskalaiset pikajuoksijat Luokka:Vuonna 1933 syntyneet Luokka:Vuonna 2024 kuolleet
Jean-Pierre Haarhoff

Jean-Pierre Haarhoff (s. 9. heinäkuuta 1932 Haguenau, Bas-Rhin, Ranska) on entinen ranskalainen yleisurheilija, jonka päälaji oli 400 metrin juoksu. Haarhoff saavutti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Melbournen 1956 olympialaisissa hän karsiutui 400 metrin juoksun puolivälierissä ajalla 47,6 s. Haarhoff voitti Ranskan mestaruuden 400 metrillä vuosina 1956 ja 1960. Hän sivusi 400 metrillä Ranskan ennätystä 47,3 s syyskuussa 1956. Seuratasolla hän edusti RC Strasbourgia. ==Henkilökohtaiset ennätykset== * 100 metrin juoksu: 10,9 (1957) * 200 metrin juoksu: 21,8 (1954) * 400 metrin juoksu: 47,3 (1956), sähköajanotolla 47,82 (1956) * 800 metrin juoksu: 1.55,1 (1955) * 400 metrin aitajuoksu: 52,6 (1961) * 440 jaardin aitajuoksu: 53,4 (1961) * Pituushyppy: 679 (1953) ==Lähteet== * Luokka:Ranskalaiset pikajuoksijat Luokka:Vuonna 1932 syntyneet Luokka:Elävät henkilöt
Raymond Boisset

Raymond Boisset (26. maaliskuuta 1912 La Pacaudière, Loire, Ranska – 7. heinäkuuta 1991) oli ranskalainen yleisurheilija, jonka päälaji oli 400 metrin juoksu. Boisset saavutti Torinon EM-kilpailuissa 1934 hopeaa 4 × 400 metrin viestijuoksussa Ranskan ennätyksellä 3.15,6. Lisäksi hän sijoittui 400 metrin juoksussa viidenneksi ajalla 48,9 s. Berliinin 1936 olympialaisissa Ranskan joukkue paransi viestin alkuerissä maansa ennätystä aikaan 3.15,2 mutta ei selviytynyt loppukilpailuun. Boisset karsiutui myös 400 metrin juoksun alkuerissä ajalla 49,5 s. Boisset voitti Ranskan mestaruuden 400 metrillä vuosina 1934 ja 1935. Hän juoksi 400 metrillä Ranskan ennätyksen 47,6 s vuonna 1934. Seuratasolla hän edusti Paris UC:tä. ==Henkilökohtaiset ennätykset== * 100 metriä: 11,0 (1933) * 200 metriä: 21,8 (1934) * 400 metriä: 47,6 (1934) ==Lähteet== * === Viitteet === Luokka:Ranskalaiset pikajuoksijat Luokka:Vuonna 1912 syntyneet Luokka:Vuonna 1991 kuolleet
Christian Nicolau

Christian Nicolau (s. 3. helmikuuta 1947 La Tronche, Isère, Ranska) on entinen ranskalainen yleisurheilija, jonka päälaji oli 400 metrin juoksu. Nicolau saavutti Ateenan EM-kilpailuissa 1969 kultaa 4 × 400 metrin viestijuoksussa Ranskan ennätyksellä 3.02,3. Helsingin EM-kilpailuissa 1971 hän sijoittui viestissä kuudenneksi ajalla 3.05,0 ja karsiutui 400 metrin juoksun alkuerissä ajalla 47,1 s. Méxicon 1968 olympialaisissa hän juoksi 400 metrin alkuerissä Ranskan ennätystä sivuavan ajan 45,7 s mutta keskeytti puolivälierissä. Sähköajanotolla mitattuna hänen alkueräaikansa oli 45,77 s, jonka ranskalaisjuoksijoista alitti Aldo Canti vasta vuonna 1983. Nicolau voitti Ranskan mestaruuden 400 metrillä vuonna 1967. Seuratasolla hän edusti Grenoble UC:tä. Hän on pituudeltaan 174-senttinen ja painoi kilpavuosinaan 65 kiloa. ==Henkilökohtaiset ennätykset== * 100 metriä: 10,4 (1968) * 200 metriä: 20,9 (1968) * 400 metrin juoksu: 45,7 (1968), sähköajanotolla 45,77 (1968) ==Lähteet== * Luokka:Ranskalaiset pikajuoksijat Luokka:Vuonna 1947 syntyneet Luokka:Elävät henkilöt
Manuel Salazar

Manuel Salazar (s. 1956 Caracas, Venezuela) on venezuelalainen näyttelijä. Hän on tunnettu sarjoista Luisa Fernanda (1999), Mis 3 hermanas (2000) ja La mujer perfecta (2010). == Aiheesta muualla == * Luokka:Venezuelalaiset näyttelijät Luokka:Vuonna 1956 syntyneet Luokka:Elävät henkilöt
Portlet

Portlet on englantilaisperäinen termi, jota käytetään viitatessa WWW-sivun loogisesti (sisällöltään) erillisiin osioihin eli sisältöruutuihin tai -ikkunoihin. Vaihtoehtoisesti termillä voidaan tarkoittaa sisältöruudun tuottavaa ohjelmistokomponenttia. Asiayhteydestä tulisi käydä ilmi kumpaa tarkoitetaan. Termi liittyy yleisimmin WWW-selainkäyttöliittymiin tai erilaisiin kehittyneisiin selaimella käytettäviin järjestelmiin, kuten dokumentin- tai sisällönhallintajärjestelmiin sekä WWW-portaaleihin. Luokka:World Wide Web
Impi Aronaho

Impi Fatima Aronaho, o.s. Mäkelin, (20. tammikuuta 1880 Ruovesi – 12. maaliskuuta 1945 Alpua, Vihanti) oli suomalainen nimimerkkiä Pauliina Mäkelä käyttänyt kirjailija ja pakinoitsija. Aronahon isä oli suutarimestari Vilhelm (Vilho) Mäkelin (1849–1932) ja hänen veljensä oli toimittaja ja kansanedustaja Yrjö Mäkelin. Impi Mäkelin tuli 1910-luvulla Vihannin Alpuaan myymäläapulaiseksi, ja mentyään naimisiin maanviljelijä Antti Aronahon kanssa hän oli emäntänä Aronahon talossa yli 30 vuoden ajan. Impi Aronaho kirjoitti pakinoita Kotilieteen ja Suomen Kuvalehteen nimimerkillä Pauliina Mäkelä ja hän julkaisi myös kaksi pakinakokoelmaa."Pauliina Mäkelä" kuollut, Laatokka, 14.03.1945, nro 61, s. 4, Kansalliskirjaston digitaaliset aineistot Impi Aronahon kirjallista perintöä vaalii raahelainen yhdistys, Impin Ystävät ry. Yhdistys perustettiin helmikuussa 2019 ja sen keskuspaikka on Alpuan Nuorisoseura, jonka yhtenä aktiivijäsenenä Aronaho vaikutti. Yhdistys on julkaissut ensimmäisen kirjansa, Impi Aronaho - Elämää ja pakinoita, jonka toimitti Eila Jaakkola. Yhdistys järjestää vuosittain Alpuan Nuorisoseuralla Impin Iltamat ja valitsee tilaisuudessa Vuoden Impin. == Teokset == * Aiheita: kertomuksia ja pakinoita. Perjantai Oy, Oulu 1934 * Sata pakinaa. WSOY 1939 == Lähteet == * Suomen kirjailijat -tietokanta * Mäkelinejä Vihannissa. Kansan Tahto 21.8.2003 ===Viitteet=== Luokka:Suomalaiset kirjailijat Luokka:Pakinoitsijat Luokka:Vuonna 1880 syntyneet Luokka:Vuonna 1945 kuolleet
Piquerismi

Piquerismi tai picquerismi (johdettu ranskankielisestä sanasta piquer = pistää) on parafilia ja eräs sadomasokismin muoto jossa henkilö saa seksuaalista tyydytystä ja kiihottumista lävistämällä tai silpomalla toisen ihmisen ruumista terävillä esineillä tai veitsillä. Piquerismi voi myös kohdistua itseensä jolloin henkilö kiihottuu pistämällä tai puukottamalla itseään. Piqueristinen silpominen ja pistäminen kohdistuu yleensä rintoihin, pakaroihin tai lantion seudulle ja genitaalialueisiin. == Kuuluisia piqueristeja == === Viiltäjä-Jack === Tohtori Robert D. Keppel ja hänen tutkijakollegansa löysivät vuoden 1888 Lontoolaisen sarjamurhaajan: Viiltäjä- Jackin tapausta tutkiessaan hänen jättämissään uhreissa tyypillisiä piqueristisen käyttäytymisen piirteitä. Viiltäjä-Jack oli muun muassa puukottanut ja viillellyt uhreihinsa syviä viiltoja rintojen, kaulan ja lantion alueille, sekä poistanut näiltä sisäelimiä. === Albert Fish === thumb|250px|Albert Fishin pidätyskuva vuodelta 1903. Pahamaineinen yhdysvaltalainen sarjamurhaaja Albert Fish harjoitti usein piqueristisia rituaaleja uhrejaan, ja myös itseään kohtaan. Vangittaessa Grace Buddin murhasta Fish kertoi upottaneensa sukupuolielintensä alueelle useita neuloja, metallisia piikkejä ja nauloja.Albert Fish: In Sin He Found Salvation Röntgenkuvat paljastivat, että Fish oli työntänyt lantionsa alueelle 29 metallista piikkiä.http://www.trutv.com/library/crime/serial_killers/notorious/fish/9.html Ollessaan vangittuna hän jatkoi edelleen itsensä vahingoittamista muun muassa teroittamalla ruoastaan saaman kananluun ja upottamalla sen lantionsa seudulle.Albert Fish: In Sin He Found Salvation === Andrei Tšikatilo === Sarjamurhaaja Andrei Tšikatilon on päätelty kärsineen piquerismista: hän sai seksuaalisen tyydytyksen ja myös ejakuloi puukottaessaan uhrejaan.http://criminalminds.wikia.com/wiki/Andrei_Chikatilo == Piquerismi populaarikulttuurissa == Vuonna 2001 julkaistussa Kova laki –sarjan jaksossa “Pique”, piquerismia harjoittanut mies piikitti itselleen tuntemattomia naisia julkisilla paikoilla hattuneuloilla pakaroihin. Jaksossa pahoinpitelijä päätyi lopulta murhaamaan äitinsä puukottamalla tätä veitsellä, tavalla joka myös viittasi piquerismiin. ==Aiheesta muualla== * Röntgenkuva Albert Fishin lantiosta ja genitaalialueesta, kuvassa näkyy Fishin itseensä upottamat neulat ==Lähteet== Luokka:Parafiliat
Anne Averio

Anne Averio (s. 7. lokakuuta 1964) on suomalainen entinen jalkapalloilija ja salibandyn pelaaja. Jalkapalloa hyökkääjänä pelannut Averio edusti Helsingin Jalkapalloklubia. Hän saavutti seurassa kuusi Suomen mestaruutta ja neljä Suomen cupin voittoa. Averio oli useita kertoja SM-sarjan paras maalintekijä ja hän oli ensimmäinen yli 100 maaliin yltänyt pelaaja. Kaikkiaan hän teki uransa aikana 120 maalia pääsarjatasolla. Maajoukkueessa Averio esiintyi kuudessa ottelussa. Averio pelasi myös salibandya liigatasolla ja maajoukkueessa. Hän edusti urallaan m/s ICS:ää, Tapanilan Erää, HIFK Salibandya ja Espoon Oilersia, jossa hän voitti mestaruuden kaudella 1993–1994. Maajoukkueessa Averio pelasi 14 maaottelua ja oli mukana Suomen voittaessa maailmanmestaruuden vuoden 1999 MM-kisoissa. == Lähteet == Luokka:Suomalaiset jalkapalloilijat Luokka:Suomalaiset salibandyn pelaajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1964 syntyneet Luokka:Elävät henkilöt
Finnfeeds Finland

Finnfeeds Finland Oy on Naantalissa, Naantalin satamassa sijaitseva sokerijuurikaspohjaisista liuoksista eristettyä betaiinia rehu-, ravitsemus- kosmetiikka- ja kemianteollisuuden tarpeisiin maailmanlaajuisesti kehittävä, valmistava ja markkinoiva yritys. Myös inositoli on yksi päätuotteista. Henkilöstöä Naantalissa on noin 70 ja tehdas toimii ympäri vuorokauden. Yrityksellä on myös toimintaa Kirkkonummen Kantvikissa jossa työskentelee noin 30 ihmistä. Merkittävä osa tehtaaseen tulevasta raaka-aineesta kulkee Naantalin sataman kautta, mutta myös osa viennistä toimitetaan laivoilla. Yrityksen rinnakkaistoiminimiä ovat Finnfeeds Finland Ab ja Finnfeeds Finland Ltd. Finnfeeds Finland Oy kuuluu tanskalaiseen Danisco-konserniin, jonka yhdysvaltalainen DuPont osti vuonna 2011. == Historia == Alun perin Suomen Sokeri aloitti sokerin valmistuksen Naantalin satamassa vuonna 1953 jatkaen aina vuoteen 1990 saakka. Silloin päätuotteeksi tuli tehtaan valmistama luonnon betaiini, jota oli valmistettu Naantalissa vuodesta 1979. == Lähteet == * Naantalin satama, yhteistyökumppanit * Danisco, Finland, Naantali === Viitteet === Luokka:Suomalaiset elintarvikeyritykset Luokka:Sokeriteollisuus Luokka:Maatalouskauppa Luokka:Naantali Luokka:Suomalaiset kemianteollisuusyhtiöt
August Immanuel Bekker

August Immanuel Bekker (21. toukokuuta 1785 Berliini - 7\. kesäkuuta 1871 Berliini) oli saksalainen filologi.”August Immanuel Bekker”, == Elämä == Bekker syntyi Berliinissä. Hän saattoi klassiset opintonsa loppuun Hallen yliopistossa Friedrich August Wolfin oppilaana. Wolf piti häntä lahjakkaimpana oppilaanaan. Vuonna 1810 Bekker nimitettiin Berliinin yliopiston filosofian professoriksi. Vuosina 1810–1821 hän matkusteli Ranskassa, Italiassa, Englannissa ja eri puolilla Saksaa tutkien klassisisen kirjallisuuden teosten käsikirjoituksia ja kooten aineistoa omaa toimitustyötään varten. Osa Bekkerin tutkimusten tuloksista julkaistiin teoksessa Anecdota Graeca (1814–1821), mutta suurin osa tuloksista löytyy hänen toimittamistaan klassisten kirjailijoiden teosten laitoksista, joita oli valtaisa määrä. Hänen toimitustyönsä kattoi lähes koko antiikin kreikkalaisen kirjallisuuden, lukuun ottamatta tragediakirjailijoita ja lyyrisiä runoilijoita. Bekkerin toimittamista laitoksista tunnetuimmat ovat Platonin teokset (1816–1823), attikalaiset puhujat (Oratores Attici, 1823–1824), Aristoteleen teokset (1831–1836), Aristofaneen teokset (1829) sekä 25 osaa teosta Corpus Scriptorum Historiae Byzantinae. Ainoita latinankielisiä kirjailijoita, joiden teoksia hän toimitti, olivat Livius (1829–1830) ja Tacitus (1831). Bekkerin numerointia käytetään edelleen viitattaessa Aristoteleen teoksiin. == Lähteet == == Aiheesta muualla == * Bekkerin toimittamia teoksia, Google-teoshaku Luokka:Saksalaiset filologit Luokka:Vuonna 1785 syntyneet Luokka:Vuonna 1871 kuolleet
Paul Wall

Paul Michael Slayton (s. 11. maaliskuuta 1981), taiteilijanimeltään Paul Wall, on houstonilainen rap-artisti. Paul Wall on menestyneimpiä valkoihoisia räppäreitä. Hänet voi tunnistaa ihonvärin lisäksi myös koristeellisista hampaista. Paul Wall on tehnyt yhteistyötä muun muassa Chamillionairen kanssa ja on julkaissut tämän kanssa kaksi studioalbumia. Paul Wall esittää itseään elokuvassa Ghetto Stories. == Yksityiselämä == Paul Wall meni naimisiin tyttöystävänsä Crystalin kanssa vuonna 2005. Heidän poikansa syntyi 18. huhtikuuta 2006. Paul Wall pidätettiin 10. syyskuuta 2011 hip hop -artisti Baby Bashin kanssa marihuanan hallussapidon takia. Wall kampanjoi Barack Obaman puolesta presidentinvaaleissa 2008.The Source magazine, August 2008 issue == Diskografia == === Studioalbumit === * Chick Magnet (2004) * The Peoples Champ (2005) * Get Money, Stay True (2007) * Fast Life (2009) * Heart of a Champion (2010) === Yhteisalbumit === * Get Ya Mind Correct (Chamillionairen kanssa) (2002) * Controversy Sells (Chamillionairen kanssa (2005) === Singlet === * Sittin' Sidewayz (feat. Big Pokey) (2005) * They Don't Know (feat. Mike Jones & Bun B) (2006) * Girl (2006) * Break 'Em Off (feat. Lil Keke) (2007) * I'm Throwed (feat. Jermaine Dupri) (2007) * Bizzy Body (feat. Webbie & Mouse) (2008) * I'm on Patron (2010) === Elokuvat === * Ghetto Stories (2010) == Lähteet == == Aiheesta muualla == * Viralliset sivut * * Luokka:Yhdysvaltalaiset hip hop -artistit Luokka:Yhdysvaltalaiset DJ:t Luokka:Vuonna 1981 syntyneet Luokka:Elävät henkilöt
Trevor Marsicano

Trevor Marsicano (s. 5. huhtikuuta 1989 Schenectady, New York, Yhdysvallat) on yhdysvaltalainen pikaluistelija. Marsicano sijoittui viidenneksi yleisluistelun MM-kilpailuissa Hamarissa 2009Speed Skating World Championships Allround 2009 at Hamar (nor) Men Sports123.com . Myöhemmin samana talvena hän voitti matkakohtaisissa MM-kilpailuissa Kanadan Richmondissa kultaa 1 000 metrillä ajalla 1.08,96Speed Skating World Single Distance Championships 2009 at Richmond (can) Men: 1000 m Sports123.com . Hän sai lisäksi hopeaa 1 500 metrilläSpeed Skating World Single Distance Championships 2009 at Richmond (can) Men: 1500 m Sports123.com sekä pronssia 5 000 metrilläSpeed Skating World Single Distance Championships 2009 at Richmond (can) Men: 5000 m Sports123.com ja joukkuetakaa-ajossaSpeed Skating World Single Distance Championships 2009 at Richmond (can) Men: Team Pursuit Sports123.com . Maailmancup-kaudella 2008–2009 hän sijoittui toiseksi 1 500 metrin kokonaiskilpailussaSpeed Skating World Cup 2008-2009 Men: 1500 m Sports123.com . Vancouverin olympialaisissa 2010 Marsicano sai hopeaa joukkuetakaa-ajossa. Hän voitti saman lajin maailmanmestaruuden Inzellissä 2011. Marsicano rikkoi 7. maaliskuuta 2009 Salt Lake Cityssä Pekka Koskelan nimissä olleen 1 000 metrin maailmanennätyksen luisteltuaan ajan 1.06,88. Hän menetti ennätyksen vielä samassa kilpailussa Shani Davisille. == Ennätykset == Matka Aika Paikka Päivä 500 m 35,72 Salt Lake City 26. joulukuuta 2009 1 000 m 1.06,88 Salt Lake City 7. maaliskuuta 2009 1 500 m 1.42,31 Salt Lake City 6. maaliskuuta 2009 3 000 m 3.46,45 Richmond 6. helmikuuta 2010 5 000 m 6.16,55 Salt Lake City 7. maaliskuuta 2009 10 000 m 13.21,06 Salt Lake City 30. joulukuuta 2009 == Lähteet == *Tulokset speedskatingnews.info-sivustolla *Ennätykset www.sskating.com-sivustolla === Viitteet === Luokka:Yhdysvaltalaiset pikaluistelijat Luokka:Yhdysvaltalaiset olympiamitalistit Luokka:Vuonna 1989 syntyneet Luokka:Elävät henkilöt
School’s Out (kappale)

School’s Out on shock rock -yhtye Alice Cooperin kappale samannimiseltä albumilta vuodelta 1972. Yhtye nousi suuren yleisön tietoisuuteen vuonna 1970 hitillään ”I’m Eighteen”, mutta ”School’s Out” nousi vielä sitäkin suuremmaksi hitiksi ympäri maailmaa, muun muassa Britannian singlelistan ykköseksi. Kappale on Alice Cooperin tunnetuin, sekä uran suurin hitti. == Aiheesta muualla == * School's Out discogs.com -sivustolla Luokka:Vuoden 1972 kappaleet Luokka:Alice Cooperin kappaleet
Suurnopeusrata Köln–Frankfurt

Suurnopeusrata Köln–Frankfurt () on Saksassa Kölnin ja Frankfurtin välillä kulkeva suurnopeusjunarata (Schnellfahrstrecke). Rataosalla suurin käytettävä nopeus on 300 km/h, ja se on varustettu GSM-R-matkapuhelinverkolla. Rata seurailee pääosin A3-moottoritietä. == Aiheesta muualla == Luokka:Saksan rautatieliikenne Köln–Frankfurt
Mike Jones

Mike Jones (s. 6. tammikuuta 1981, oik. Michael Ansara Jones) on Houstonista kotoisin oleva yhdysvaltalainen rap-artisti. Hän omistaa Ice Age Entertainment -levy-yhtiön. == Diskografia == === Albumit === * Who Is Mike Jones? (2005) * The Voice (2009) * Expect the Unexpected (2010) === Yhteisalbumit === * 1st Round Draft Picks (Magnon kanssa) (2003) === EP:t === * The American Dream (2007) * One Hit Wonder Mike Jones (2008) === Mixtapet === * Ballin' Underground (2002) * Runnin' tha Game (2003) * King of the Streets (2004) * Running 4 President 2k8 (2007) * Self Made (2008) === Singlet === Vuosi Single ListasijoituksetArtist Chart History. Billboard. Accessed September 19 2007. Albumilta U.S. Hot 100 U.S. R&B; U.S. Rap 2005 "Still Tippin'" (feat. Slim Thug & Paul Wall) 60 25 14 Who Is Mike Jones? "Back Then" 22 15 6 2006 "Flossin'" (feat. Big Moe) – 71 – "Mr. Jones" 92 54 – The American Dream 2007 "My 64" (feat. Bun B & Snoop Dogg) 101 53 22 "Turning Heads" 121 100 – "Drop & Gimme 50" (feat. Hurricane Chris) 115 44 18 The Voice 2008 "Cutty Buddy" (feat. Trey Songz, Lil Wayne & Twista) 76 34 16 2009 "Next To You" 87 65 12 TBA "Swagg Thru The Roof" == Filmografia == * Punk'd (2005) * Pako (2005) * The Game (2007) * The American Dream (2007) * Paper Routes with Mike Jones (2009) == Lähteet == Luokka:Yhdysvaltalaiset hip hop -artistit Luokka:Vuonna 1981 syntyneet Luokka:Elävät henkilöt
Typpihapoke

Typpihapoke (HNO2) on heikko happo, joka tunnetaan ainoastaan vesiliuoksena tai suoloinaan nitriitteinä. Typpihapoketta käytetään teollisuudessa muun muassa atsoväriaineiden valmistuksessa. == Rakenne == Höyrymäisessä muodossa tasomainen typpihapokemolekyyli voi omaksua joko trans- tai cis-muodon. Näistä trans-muoto on pysyvämpi, koska se on energialtaan alhaisempi. Trans- typpihapokkeen malli, jossa näytetty sidoskulmat ja sidoksien pituudet Pallotikkumalli trans-muodosta Pallotikkumalli cis-muodosta == Valmistus == Dityppitrioksidi on typpihapokkeen anhydridi, ja sen liuottaminen veteen tuottaa typpihapoketta. :N2O3 \+ H2O → 2 HNO2 Typpihapoketta on myös mahdollista valmistaa käsittelemällä jotain nitriittiä, kuten natriumnitriittiä, hapolla esimerkiksi rikkihapolla. == Reaktioita == Typpihapoke hajoaa helposti typpimonoksidiksi ja typpihapoksi. Typpihapoketta käytetään aniliinit diatsoniumsuoloiksi. Tämän vuoksi sitä käytetään atsovärien valmistuksessa. :HNO2 \+ ArNH2Ar tarkoittaa aromaattista ryhmää \+ H+ → ArN2+ \+ 2 H2O Typpihapoketta voidaan käyttää myös hyvin helposti räjähtävän natriumatsidin hävittämiseen. : 2 NaN3 \+ 2 HNO2 → 3 N2 \+ 2 NO + 2 NaOH == Typpihapoke ja DNA == Typpihapoke voi aiheuttaa DNA-vaurioita. Tämä johtuu siitä, että typpihapoke deaminoi DNA:n emäksistä guaniinia, adeniinia ja sytosiinia. Deaminaatiotuotteet ovat ksantiini, hypoksantiini ja urasiili. Emäksistä helpoimmin deaminoituu guaniini. == Lähteet == Luokka:Epäorgaaniset hapot
Haruna Matsuo

Haruna Matsuo (s. 1925 - 14. syyskuuta 2002) oli Japanissa sijaitsevan harjoitussalin (Musashi Dōjō) iaidon pääopettaja ja harjoitussalin johtaja. Kyseinen dōjō on nimetty keskiaikaisen japanilaisen miekkapyhimyksen Miyamoto Musashin mukaan. Haruna Matsuo on kilpaillut vuodesta 1978 yli 250 japanilaisessa (kansallisessa tai piirikunnallisessa) iaidokilpailussa, joista hän voitti yli kaksisataa kilpailua ja sijoittui mitaleille yli 35 kertaa. Fighting Spirit-palkinnon hän voitti 60 kertaa. Haruna Matsuon kilpailu-uran tekee poikkeukselliseksi se, että hän aloitti iaidon harjoittelun vasta vuonna 1972 jolloin hän oli jo 46-vuotias. Siitä huolimatta hän saavutti iaidossa 8. danin (hachidan) arvon ja mestariopettaja eli hanshin arvon Musō Jikiden Eishin-ryū iaidossa. Haruna Matsuo opetti usein iaidoa Euroopassa. ==Lähteet== * ===Viitteet=== Luokka:Japanilaiset urheilualan henkilöt Luokka:Budō- ja bujutsuvaikuttajat
Christine Nesbitt

Christine Nesbitt (s. 17. toukokuuta 1985 Melbourne, Australia) on kanadalainen pikaluistelija. Nesbitt kuului Kanadan joukkueeseen, joka sai hopeaa Torinon 2006 olympialaisten joukkuetakaa-ajossa. Lisäksi hän sijoittui seitsemänneksi 1 500 metrillä. Matkakohtaisissa MM-kilpailuissa Salt Lake Cityssä 2007 hän saavutti joukkuetakaa-ajossa kultaaSpeed Skating World Single Distance Championships 2007 at Salt Lake City (usa) Women: Team Pursuit Sports123.com ja 1 000 metrillä pronssiaSpeed Skating World Single Distance Championships 2007 at Salt Lake City (usa) Women: 1000 m Sports123.com . Vuonna 2008 hän sijoittui neljänneksi yleisluistelun MM-kilpailuissa Berliinissä ja sai Naganossa MM-hopeaa joukkuetakaa-ajossa. Nesbitt sijoittui kuudenneksi yleisluistelun MM-kilpailuissa Hamarissa 2009Speed Skating World Championships Allround 2009 at Hamar (nor) Women Sports123.com . Matkakohtaisissa MM-kisoissa Kanadan Richmondissa hän voitti kultaa 1 000 metrillä ajalla 1.16,28Speed Skating World Single Distance Championships 2009 at Richmond (can) Women: 1000 m Sports123.com ja joukkuetakaa-ajossaSpeed Skating World Single Distance Championships 2009 at Richmond (can) Women: Team Pursuit Sports123.com . Lisäksi hän sai pronssia 1 500 metrilläSpeed Skating World Single Distance Championships 2009 at Richmond (can) Women: 1500 m Sports123.com . Vancouverin olympialaisissa 2010 Nesbitt voitti kultaa 1 000 metrillä ja oli kuudes 1 500 metrillä. Vuonna 2011 hän voitti sprinttereiden maailmanmestaruuden ja sai hopeaa yleisluistelun MM-kilpailuissa. Matkakohtaisissa MM-kisoissa hän saavutti kultaa 1 000 metrillä ja joukkuetakaa-ajossa. Vuonna 2012 hän saavutti hopeaa sprinttereiden MM- kilpailuissa Calgaryssa. Hän luisteli kilpailuissa 1 000 metrin maailmanennätyksen 1.12,68. Yleisluistelun MM-kilpailuissa Moskovassa hän sijoittui kolmanneksi. Matkakohtaisissa MM-kilpailuissa Heerenveenissä hän sai kultaa 1 000 ja 1 500 metrillä sekä hopeaa joukkuetakaa-ajossa. Vuonna 2013 hän oli sprinttereiden MM-kilpailussa viides ja sai matkakohtaisissa kisoissa pronssia 1 500 metrillä. Nesbitt voitti maailmancupin kokonaiskilpailun kaudella 2011–2012 ja sijoittui toiseksi kaudella 2012–2013. 1 000 metrin maailmancupin hän voitti kausilla 2008–2009, 2009–2010 ja 2011–2012 sekä sijoittui toiseksi 2010–2011. 1 500 metrin maailmancupin hän voitti kausilla 2010–2011 ja 2011–2012, ja on sijoittunut toiseksi kausilla 2007–2008, 2009–2010 ja 2012–2013 sekä kolmanneksi kaudella 2008–2009. == Ennätykset == Matka Aika Paikka Päivä 500 m 37,59 Salt Lake City 21. tammikuuta 2012 1 000 m 1.12,68 Calgary 28. tammikuuta 2012 1 500 m 1.52,75 Calgary 17. marraskuuta 2007 3 000 m 4.03,44 Calgary 12. helmikuuta 2011 5 000 m 7.07,15 Calgary 12. tammikuuta 2008 == Lähteet == *Tulokset www.speedskatingnews.info-sivustolla *Ennätykset www.sskating.com-sivustolla *Saavutukset ja ennätykset speedskatingnews.info-sivulla === Viitteet === Luokka:Kanadalaiset pikaluistelijat Luokka:Kanadalaiset olympiavoittajat Luokka:Vuonna 1985 syntyneet Luokka:Elävät henkilöt
AMSAT

AMSAT on vuonna 1969 Yhdysvalloissa perustettu radioamatöörien yhdistys, joka rakentaa amatöörisatelliitteja. Maailman AMSATien pääpaikka on Silver Springs Marylandissä, jossa toimii Radio Amateur Satellite Corporation, joka on voittoa tuottamaton yritys. Toiminta laajeni 1970-luvulla useisiin maihin. ==Aiheesta muualla== *AMSAT-NA - North America history *AMSAT-CE - Chile *AMSAT-DL - Germany *AMSAT-EA - Spain *AMSAT-F - France *AMSAT-IN - India *AMSAT-Italy - Italy *JAMSAT - Japan *AMSAT-LK - Sri Lanka *AMSAT-LU - Argentina *AMSAT-OH - Finland *AMSAT-ON - Belgium *AMSAT-PO - Portugal *SA AMSAT - South Africa *AMSAT-SM - Sweden *AMSAT-UK - United Kingdom *AMSAT-YV - Venezuela *AMSAT-ZL - New Zealand Luokka:Avaruustoiminta Luokka:Radioamatööritoiminta Yhdysvalloissa
Sojuz T-14

Sojuz T-14 oli Neuvostoliiton yhdeksäs avaruuslento Saljut 7 -avaruusasemalle. Sojuz-avaruusalus laukaistiin Baikonurista 27. syyskuuta 1985 ja se laskeutui maahan 21. marraskuuta 1985. Lennon päällikkö sairastui avaruusasemalla ja miehistö palasi siksi kuusi kuukautta aiemmin maahan kuin oli suunniteltu. Kosmonautit purkivat Kosmos 1686 -rahtialuksen tuoman lastin avaruusasemalle. ==Miehistö== Laukaisu * Vladimir Vasjutin, päällikkö * Georgi Gretško * Aleksandr Volkov Lasku * Vladimir Vasjutin, päällikkö * Viktor Savinyh * Aleksandr Volkov ==Lähteet== Luokka:Miehitetyt avaruuslennot Luokka:Sojuz- ohjelma Luokka:Vuoden 1985 avaruustoiminta
Sweatsuit

Sweatsuit on rap-artisti Nellyn vuonna 2005 vain Yhdysvalloissa julkaistu kokoelma-albumi. Albumin sisältämät kappaleet on poimittu Nellyn kahdelta aikaisemmalta vuonna 2004 julkaistulta albumilta (Sweat ja Suit), joista kokoelman nimi tuleekin. Albumi sisältää myös kolme uutta kappaletta: uuden singlen "Grillz", singlen "Nasty Girl" Notorious B.I.G.:n albumilta Duets: The Final Chapter ja kappaleen "Tired". == Kappaleet == # "Play It Off" (mukana Pharrell) - 3:48 # "My Place" (mukana Jaheim) - 5:36 # "Over and Over" (mukana Tim McGraw) - 4:13 # "Flap Your Wings" - 4:03 # "Pretty Toes" (mukana Jazze Pha & T.I.) - 4:29 # "She Don't Know My Name" (feat. Snoop Dogg & Ron Isley) - 4:26 # "Nobody Knows" (feat. Anthony Hamilton) - 4:36 # "Heart of a Champion" (mukana Lincoln University Vocal Ensemble) - 4:30 # "Na-NaNa-Na" (featuring Jazze Pha) - 3:59 # "Getcha Getcha" (mukana St. Lunatics) - 4:38 # "River Don't Runnn" (mukana Murphy Lee & Stephen Marley) - 4:59 # "Playa" (mukana Mobb Deep & Missy Elliott) - 3:56 # "N Dey Say" - 3:37 # "Fly Away" - 4:08 # "Grillz" (mukana Paul Wall, Ali & Gipp & Brandi Williams) - 4:31 # "Tired" (mukana Avery Storm) - 3:16 # "Nasty Girl" (The Notorious B.I.G. mukana Diddy, Nelly, Jagged Edge & Avery Storm) - 4:52 ===Britannian kappaleet=== # "My Place" (mukana Jaheim) - 5:36 # "Flap Your Wings" - 4:03 # "Play It Off" (mukana Pharrell) - 3:48 # "Na-Nana-Na" (mukana Jazze Pha) - 3:59 # "Pretty Toes" (mukana Jazze Pha & T.I.) - 4:29 # "Getcha Getcha" (mukana St. Lunatics) - 4:38 # "She Don't Know My Name" (mukana Snoop Dogg & Ron Isley) - 4:26 # "Tilt Ya Head Back" (mukana Christina Aguilera) # "Nobody Knows" (mukana Anthony Hamilton) - 4:36 # "N Dey Say" - 3:37 # "In My Life" (mukana Avery Storm & Mase) # "Over and Over" (mukana Tim McGraw) - 4:13 Luokka:Nellyn albumit Luokka:Vuoden 2005 kokoelma-albumit
Salomoninsaarten futsalmaajoukkue

Salomonsaarten futsalmaajoukkue on futsaljoukkue, joka edustaa Salomonsaaria lajin kansainvälisissä otteluissa. Joukkuetta hallinnoi Salomonsaarten jalkapalloliitto ja valmentaa Victor Wai'ia. Salomonsaaret on yksi Oseanian parhaista joukkueista, mutta pärjää heikosti muista maanosista tulevia joukkueita vastaan. Joukkue on päässyt MM-kisoihin kolmesti. Vuonna 2008 Salomonsaaret hävisi kaikki ottelut vähintään viiden maalin erolla. 2012 Salomonsaaret jäi jälleen alkulohkonsa viimeiseksi, mutta voitti kuitenkin Guatemalan 4–3. Kolumbiassa 2016 se hävisi kaikki kolme alkulohkon otteluaan. Oseanian-mestaruuden Salomonsaaret on voittanut vuosina 2008, 2009, 2010, 2011 ja 2016. == Lähteet == Luokka:Futsalmaajoukkueet Maajoukkue
Tulipunaruusut (Kalevi Korpi)

Tulipunaruusut on Kalevi Korven kokoelmalevy, johon on koottu vanhoilta savikiekoilta kappaleita vuosilta 1953–1958. Levyllä on pääsiasiassa materiaalia, jota ei ole ollut saatavissa CD-formaatissa. Levyn kappaleet on valittu tuottaja Hannu Saarisen ja Kalevi Korven yhteistyönä. Levyjen kappaleiden sovittajina ovat olleet Toivo Kärki, Georg Malmsten, Ingmar Englund, Harry Bergström, Erkki Ertama, Ossi Malinen, Kullervo Linna, Veikko Ahvenainen ja Kaarto Virtanen. == Kappaleet == # # # # # # # # # # # # # # # # # # # # # # # # # # # Luokka:Vuoden 2009 kokoelma-albumit Luokka:Suomalaiset albumit
Knut Wicksell

pienoiskuva|Knut Wicksell Johan Gustaf Knut Wicksell (1851–1926) oli ruotsalainen taloustieteilijä ja Lundin yliopiston professori. Hänen sanotaan tehneen pohjatyön, jolle monetarismi ja keynesiläinen taloustiede nojautuivat. Knut Wicksell oli rahateorian uranuurtaja, ja hän tutki paljon epätäydellisen kilpailun markkinamuotoja. Huomioiden hänen suuren vaikutuksensa taloustieteeseen, hän jäi varsin tuntemattomaksi ajattelijaksi. Syynä on pidetty sitä, että hän kirjoitti väärällä kielellä. Wicksellin avopuoliso oli naisasianainen Anna Bugge-Wicksell. ==Kirjallinen tuotanto== *Über Wert, Kapital und Rente (1893) *Geldzins und Güterpreise (1898) *Föreläsningar i nationalekonomi (1901, 1905) Luokka:Ruotsalaiset taloustieteilijät Luokka:Ruotsalaiset professorit Luokka:Vuonna 1851 syntyneet Luokka:Vuonna 1926 kuolleet
Dioscoro S. Rabor

Dioscoro S. Rabor (18. toukokuuta 1911 Cebu City Filippiinit – 25. maaliskuuta 1996 College, Laguna Luzon) oli filippiiniläinen eläintieteilijä ja lintutieteilijä. Rabor, lempinimeltään Joe, valmistui Filippiinien yliopistosta 1934. Hän valmisteli väitöstyötään Yalen yliopistossa 1957–1958 Sidney Dillon Ripleyn ohjauksessa ja hänelle myönnettiin filippiiniläisen Sillimanin yliopiston kunniatohtorin arvo 1974. Vaikka Rabor tunnetaan lintututkijana, perehtyi hän myös kaloihin ja käärmeisiin. Hänen työuransa muodostui noin 30 virasta, hän muun muassa oli Sillimanin yliopiston professori 1947–1967, Mindanaon valtionyliopiston professori 1967–1975 ja Filippiinien yliopiston metsäopiston professori Los Bañosissa 1975–1976. Hän toimi Yhdysvaltain armeijan SEATO Medical Projectin Migratory Animal Pathological Survey -projektin johtajana Filippiinien keski- ja eteläosissa 1964–1970. Jäätyään eläkkeelle hän toimi Los Bañosin Wildlife Biology and Managementin konsulttina, kunnes sairastui 1992. Rabor johti kaikkiaan yli 50 tutkimusretkeä Filippiinien saariston 25 saaren metsiin vuosina 1935–1977. Hänen vaimonsa Lina N. Florendo Rabor seurasi häntä lähes kaikilla retkillä, ja mukana kulkivat myös heidän kuusi lastaan. Kaikista neljästä tyttärestä tuli lääkäreitä ja heidän nimensä olivat lintujen (Iole Irena, Nectarinia Juliae, Ardea Ardeola) tai kalan nimisiä (Alectis Cyrene). Raborin 60 000 näytteen lintukokoelma on sijoitettu useisiin yhdysvaltalaisiin museoihin. Hän teki mittavan työn erään maailman suurimman petolinnun,filippiinienkotkan (Pithecophaga jefferyi), suojelemiseksi. Rabor nimesi useita uusia eläinlajeja ja -alalajeja, linnuista muun muassa mindanaonparatiisipeipon (Erythrura coloria) yhdessä Ripleyn kanssa 1961, ja negrosintimalin (Stachyris nigrorum) yhdessä Austin L. Randin kanssa 1952.ITIS == Lähteet == * Muistokirjoitus (The Auk 115.) === Viitteet === Luokka:Filippiiniläiset tieteilijät Luokka:Ornitologit Luokka:Vuonna 1911 syntyneet Luokka:Vuonna 1996 kuolleet
Psi1 Aquarii

Psi1 Aquarii (myös 91 Aquarii tai ψ1 Aquarii) on viiden tähden järjestelmä Vesimiehen tähdistössä 148 valovuoden päässä Maasta. Päätähti 91 Aquarii A on oranssi jättiläinen, jota kiertää eksoplaneetta. ==Eksoplaneetta== Vuonna 2003 löydettiin eksoplaneetta, jonka massa 2,9 kertaa Jupiterin massa ==Lähteet== ==Aiheesta muualla== *Kiertoratasimulaatio *SIMBAD:Psi1 Aquarii
Ruskeahiuksisuus

Ruskeahiuksisuus tarkoittaa ruskeaa hiustensävyä, joka voi vaihdella vaaleasta ruskeasta lähes mustaan. Ruskeat hiukset saavat värinsä suuremmasta melaniinipitoisuudesta verrattuna vaaleisiin tai punaisiin hiuksiin. Suurin melaniinipitoisuus on mustissa hiuksissa. Ruskeat hiukset ovat tavallisia indoeurooppalaisilla ja euraasialaisilla, etenkin Keski- ja Etelä-Euroopassa. == Brunetti-sanan alkuperä == Ruskeahiuksisista käytetään myös nimitystä "brunetti". Brunetti tarkoittaa sananmukaisesti "pientä ruskeahiuksista tyttöä" tai "nuorta ruskeahiuksista naista", mutta nykykielessä sitä käytetään kenestä tahansa ruskeahiuksista ihmisestä. Yleensä sitä käytetään kuitenkin vain naispuolisista henkilöistä. Brunetti tulee alun perin indoeurooppalaisen kantakielen sanajuuresta bhrun, joka tarkoittaa ruskeaa. == Ruskeahiuksisten biokemia == Eumaliini (toinen melaniinin päätyypeistä) antaa ruskeille hiuksille sen yksilöllisen värin. Ruskeissa hiuksissa on enemmän eumaliinia kuin vaaleissa mutta kuitenkin paljon vähemmän kuin mustissa. Eumaliini jakaantuu kahteen ryhmään, mustaan ja ruskeaan eumaliiniin. Mustaa eumaliinia tavataan eniten Euroopan ulkopuolella ja vanhoilla eurooppalaisilla, kun taas ruskeita usein nuorilla eurooppalaisilla, ja eri väristen ihmisten lapsilla. Mustan eumaliinin vähäinen määrä aiheuttaa hiusten harmautta, kun taas pieni määrä ruskeaa eumaliinia vaaleat hiukset. Ruskeahiuksisilla on usein suhteellisen tuuheat hiukset. Heidän ihonsa erittää usein enemmän UV- säteilyltä suojaavaa melaniinia, ja ruskea sävy liittyy usein tummahkoon ihonväriin. Ruskeita hiuksia tavataan kuitenkin aina vaaleimmista ihon väreistä tummaan ihoon. == Käsitys ruskeahiuksisista naisista == Länsieurooppalaisessa kulttuurissa brunetteja pidetään stabiileina, vakavina ja sivistyneinä. Eräs brittiläinen teki hiustenvärejä ja niiden viehättävyksiä koskevan testin. 62% testiin osallistuneista miehistä liitti ruskeahiuksisuuteen vakauden ja pätevyyden. 67% miehistä kuvasi brunetteja itsenäisiksi ja omahyväisiksi, ja 87% älykkäiksi. Erään Allure-lehden kyselyn mukaan 76% amerikkalaisista naisista uskoo ensimmäisen naispresidentin olevan ruskeahiuksinen. ==Lähteet== Luokka:Hiusten värit Luokka:Perinnölliset ominaisuudet